**Farské oznamy**

**Sedemnásta nedeľa v cezročnom období – rok C (27. 7. 2025)**

|  |  |  |
| --- | --- | --- |
| Pondelok |  | 17.30 |
| Utorok | Sv. Marty, Márie a Lazára | 7.00 |
| Streda | Bl. Zdenky Cecílie Schelingovej | 19.00 |
| Štvrtok | Sv. Ignáca z Loyoly | 17.30 |
| Piatok | O Najsvätejšom srdci Ježišovom – prvý piatok | 17.00 |
| Sobota | O Nepoškvrnenom srdci Panny Márie | 7.00 a 18.00 Oblazov |
| Nedeľa | Osemnásta nedeľa cez rok | 8.00 a 10.30 |

Dnes je 5. svetový deň starých rodičov a seniorov, má prehlbovať puto medzi starými rodičmi, deťmi a vnúčatami.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a vo štvrtok od 16.30 a v piatok od 15.30hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

V piatok o 18.30 pozývam deti a mládež na farský dvor zahrať sa napr.futbal alebo nejaké hry.

Na budúcu nedeľu bude prvonedeľná zbierka pre potreby našej farnosti.

Tí, ktorí idú na púť do Medžugoria, prosím, ak môžu, aby na chvíľku zostali po sv. omši. Povieme si pár informácií. Ak nemôžu v sobotu 2.8. o 14.30 sa stretneme na zastávke Na rázcestí.

Od 2.8. – 9.8. 2025 vás pozývam na farskú púť do Medžugoria. Ešte máme 2 voľné miesta. Prihlášky si môžete zobrať v sakristii alebo stiahnuť na našej web stránke [www.kotesova.fara.sk](http://www.kotesova.fara.sk). A od 17.-24.8. organizuje podobnú púť farnosť Kysucké nové mesto, cena 370, nástupné miesto by bolo v Bytči. Viac inofo na ich web stránke.

Chcem sa poďakovať za vaše modlitby, finančnú podporu našej farnosti, kvetinovú výzdobu i za poupratovanie okolo kostola. Na budúci týždeň prosím o upratovanie skupinu č. 16. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému. Dávam do pozornosti seriál The Chosen na televízii Lux v nedeľu večer.

Po prvom úspešnom kurze Alfy pre dospelých, plánujem robiť druhý kurz na prelome jesene a zimy. Prosím, aby ste si nad tým porozmýšľali, možno sa popýtali tých čo boli a budem rád, keď to skúsite. Je to séria stretnutí o viere a jej základoch, takým zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

Chcem poprosiť ochotné ženy v týždni na polievanie kvetov pri kostole, aby nám nevyschli. Keby sa nám podarilo znova vytvoriť dvojice a po týždni by sme sa striedali ako minulý rok. Chcem poprosiť i mladšie ženy alebo birmovankine...